ddrg/super_eurlex huggingface dataset:
(9)

Pravidlá a postupy pre prístup k informáciám v súvislosti s bezpečnosťou informačných technológií vrátane riešenia incidentov v oblasti bezpečnosti informačných technológií by mali byť primerané vzhľadom na hrozbu pre Komisiu alebo jej zamestnancov a v súlade so zásadami stanovenými v nariadení Európskeho parlamentu a Rady (ES) č. 45/2001 (1) o ochrane jednotlivcov so zreteľom na spracovanie osobných údajov inštitúciami a orgánmi Únie a o voľnom pohybe takýchto údajov a malo by sa pri nich prihliadať na zásadu služobného tajomstva, ako je stanovené v článku 339 ZFEÚ.
(2)

Podľa oznámenia Eurostatu zo 16. novembra 2017 miera inflácie v Európskej únii v období od 1. novembra 2016 do 31. októbra 2017 predstavuje 1,7 %. Nové sumy vyplývajúce z úpravy potrebnej na zohľadnenie tejto miery inflácie by sa mali uplatňovať od 1. januára 2018 a vykonávacie pravidlá by sa mali zodpovedajúcim spôsobom zmeniť.
(3)

V liste o úmysle z 27. apríla 2014 sa uvádzalo, že predĺženie z Katowíc do Medyky by mohlo byť sprevádzkované až v roku 2020. Vykonávacie rozhodnutie (EÚ) 2015/1111 sa však vzťahuje aj na toto predĺženie a v súlade s článkom 5 ods. 7 nariadenia (EÚ) č. 913/2010 by dotknuté členské štáty mali zriadiť koridor nákladnej dopravy najneskôr do dvoch rokov po uverejnení rozhodnutia Komisie. Predĺženie koridoru do Medyky by sa teda malo sprevádzkovať najneskôr 7. júla 2017, čo však nezodpovedá úmyslu, ktorý členské štáty uviedli v liste. Vykonávacie rozhodnutie (EÚ) 2015/1111 by sa preto malo zmeniť tým, že sa vypustí odkaz na predĺženie koridoru železničnej nákladnej dopravy Severné more – Baltské more do Medyky.
(7)

Skupine pre spoluprácu by mal predsedať zástupca členského štátu, ktorý predsedá Rade Európskej únie. Zástupcovia členského štátu, ktorý Rade Európskej únie predsedal pred ním, a štátu, ktorý predsedníctvo prevezme, by predsedovi mali pomáhať pri plnení jeho úloh. Predseda môže spresniť, v súvislosti s ktorými úlohami môže byť takáto pomoc potrebná. Ak sa členský štát, ktorý predsedá Rade Európskej únie, vzdá predsedníctva v skupine, mal by sa zvoliť náhradný predseda, a to dvojtretinovou väčšinou všetkých členov skupiny.
Kde A = pomer medzi energiou pochádzajúcou z obnoviteľných zdrojov a celkovou energiou. Čitateľ pomeru A predstavuje nakúpené palivá z obnoviteľných zdrojov energie (množstvo paliva × štandardná hodnota) plus teplo vyrobené na mieste z nepalivových obnoviteľných zdrojov energie plus 2,5 × elektrická energia vyrobená na mieste z nepalivových obnoviteľných zdrojov energie a plus 2,5 × nákup elektrickej energie z obnoviteľných zdrojov energie. Menovateľ pomeru A predstavuje nakúpené palivá z obnoviteľných zdrojov energie (množstvo paliva × štandardná hodnota) plus nakúpené palivá z neobnoviteľných zdrojov energie (množstvo paliva × štandardná hodnota) plus teplo vyrobené na mieste z nepalivových obnoviteľných zdrojov energie plus 2,5 × elektrická energia vyrobená na mieste z nepalivových obnoviteľných zdrojov energie plus 2,5 × nákup elektrickej energie z obnoviteľných zdrojov energie a plus 2,5 × nákup elektrickej energie z neobnoviteľných zdrojov energie.
(10)

Týchto 27 technických špecifikácií IETF sa v širokom rozsahu používa na účely internetu. Tvoria ich normy a protokoly na vytvorenie internetovej siete [protokol TCP/IP (Transmission Control Protocol/Internet Protocol), protokol UDP (User Datagram Protocol), systém DNS (Domain Name System), protokol DHCP (Dynamic Host Configuration Protocol), protokol SNMP (Simple Network Management Protocol), bezpečnostná architektúra pre internetový protokol (IPsec) a protokol NTP (Network Time Protocol)]; normy a protokoly pre zabezpečené pripojenia {protokol SSH-2 [Secure Shell-2], protokol TLS [Transport Layer Security] a profil PKIX [Internet X.509 Public Key Infrastructure Certificate and Certificate Revocation List (CRL)]}; normy a protokoly na vytvorenie webového sídla [protokol HTTP (Hypertext Transfer Protocol), inovácia na protokol TLS v protokole HTTP/1.1, identifikátory URI (Uniform Resource Identifiers), adresy URL (Uniform Resource Locator), názvy URN (Uniform Resource Names), protokol FTP (File Transfer Protocol), formát UTF-8 (8-bit Unicode Transformation Format), zápis JSON (JavaScript Object Notation)]; normy a protokoly pre aplikácie pre e-mail:, kalendáre a diskusné skupiny [protokol SMTP (Simple Mail Transfer Protocol), protokol IMAP (Internet Message Access Protocol), protokol POP3 (Post Office Protocol – verzia 3), rozšírenia MIME (Multipurpose Internet Mail Extensions), protokol NNTP (Network News Transfer Protocol), špecifikácia iCalendar (Internet Calendaring and Scheduling Core Object Specification), formát VCF (vCard), spoločný formát a typ MIME pre čiarkou oddelené hodnoty (CSV)] a normy a protokoly pre aplikácie na stríming multimédií [protokol RTP (Real-time Transport Protocol) a protokol SIP (Session Initiation Protocol)].
(137)

Podľa bodu 50 IDAC sú potenciálne negatívne účinky regionálnej pomoci plynúce z jej geografickej špecifickosti už do určitej miery uvedené a obmedzené RAG a v mapách regionálnej pomoci, kde sú pri zohľadnení cieľov politiky rovnosti a súdržnosti vyčerpávajúcim spôsobom uvedené oblasti oprávnené na poskytnutie regionálnej pomoci a prípustné intenzity pomoci. Avšak v súlade s bodom 53 IDAC, ak by sa investícia umiestnila do chudobnejšieho regiónu bez pomoci (viac regionálnych znevýhodnení – vyššia maximálna intenzita regionálnej pomoci) alebo do regiónu, ktorý sa považuje za región s rovnakými znevýhodneniami ako cieľový región (rovnaká maximálna intenzita regionálnej pomoci), malo by to negatívny vplyv na obchodovanie a v teste celkovej vyváženosti by to bolo negatívnym prvkom, ktorý pravdepodobne nebude kompenzovaný žiadnymi pozitívnymi prvkami, pretože je v rozpore so samotným princípom poskytovania regionálnej pomoci.
(10)

Platforma by mala byť zložená zo zástupcov zodpovedných orgánov zo všetkých členských štátov, obchodných organizácií zapojených na úrovni Európskej únie do potravinového dodávateľského reťazca, ako aj do držania zvierat na iné hospodárske účely, z organizácií z občianskej spoločnosti zapojených na úrovni Európskej únie do oblasti dobrých životných podmienok zvierat, ako aj z akademických a výskumných inštitúcií pracujúcich vo vedách zaoberajúcich sa dobrými životnými podmienkami zvierat. Členstvo v platforme by malo byť otvorené aj pre expertov z príslušných orgánov z krajín mimo EÚ, ktoré sú zmluvnými stranami Dohody o Európskom hospodárskom priestore, ako aj z medzinárodných medzivládnych organizácií.
(8)

Pri posudzovaní prípustnosti predloženej žiadosti treba uviesť, že pokiaľ by sa alternatívna žiadosť Nemecka mala chápať ako samostatná žiadosť s cieľom umožniť členským štátom zaviesť vnútroštátne opatrenia na stanovenie dodatočných požiadaviek, takáto žiadosť by sa nezameriavala na obsah normy EN 14904:2006 a mala by sa preto považovať za neprípustnú. Keďže však znenie žiadosti jednoznačne smeruje k obmedzeniu rozsahu pôsobnosti odkazu na uvedenú normu, súvisiace tvrdenia Nemecka o dôsledkoch takéhoto obmedzenia by sa mali považovať len za súčasť argumentácie predkladanej v rámci formálnej námietky a nemali by sa preto posudzovať oddelene.
(31)

Pokiaľ ide o druhé kritérium, ktorým sa stanovuje predpoklad neprítomnosti verejného záujmu, teda o podmienku, že plánované letisko pravdepodobne naruší plnenie dopravných funkcií existujúceho letiska, žiadateľ sa odvoláva na rozsudok vo veci rakúskeho kódexu pre motorové dopravné trasy (17) (Kraftfahrliniengesetz, KfLG), v ktorej najvyšší rakúsky správny súd (VwGH) rozhodol, že druhé kritérium by sa nemalo chápať spôsobom, ktorý by chránil existujúci podnik pred hospodárskou súťažou. Avšak podľa rakúskeho najvyššieho správneho súdu, aj keď držiteľ novej koncesie môže byť povinný znášať konkurenciu zo strany iných podnikov, sú tu isté obmedzenia, keď by existujúci držiteľ koncesie utrpel stratu príjmov, čo by očividne spochybnilo prevádzkovanie existujúcej trasy. Okrem toho, podľa toho istého súdu, zhoršenie pomeru príjmov a výdavkov, ktoré má len prechodný charakter, či už vzhľadom na sezónne výkyvy, prechodné vonkajšie faktory alebo investície do trasy, ktorú držiteľ koncesie plánuje počas určitého obdobia amortizovať, nemôže odôvodniť odmietnutie udelenia novej koncesie.
(8)

Pri posudzovaní prípustnosti predložených tvrdení treba uviesť, že pokiaľ by sa alternatívna žiadosť Nemecka mala chápať ako samostatná žiadosť s cieľom umožniť členským štátom zaviesť vnútroštátne opatrenia na stanovenie dodatočných požiadaviek, takáto žiadosť by sa nezameriavala na obsah normy EN 14342:2013 a mala by sa preto považovať za neprípustnú. Keďže však znenie žiadosti jednoznačne smeruje k obmedzeniu rozsahu pôsobnosti odkazu na uvedenú normu, súvisiace vyhlásenia Nemecka o dôsledkoch takéhoto obmedzenia by sa mali považovať len za súčasť argumentácie predkladanej v rámci formálnej námietky a nemali by sa preto posudzovať oddelene.
(23)

Priame vystavenie hospodárskej súťaži by sa malo posudzovať na základe rôznych indikátorov, z ktorých žiadny nie je sám osebe rozhodujúci. Pokiaľ ide o trhy dotknuté týmto rozhodnutím, podiel hlavných účastníkov na danom trhu predstavuje jedno z kritérií, ktoré by sa mali zohľadniť. Pri daných charakteristikách dotknutých trhov by sa mohli zohľadniť aj ďalšie kritériá.
V tejto súvislosti by Komisia v prvom rade poznamenala, že rozhodnutia prijaté v roku 2009 o pozastavení platby nájomného a v roku 2010 o znížení nájomného a iných platobných povinností za využívanie štadióna so spätnou účinnosťou neboli prijaté súčasne so zodpovedajúcimi opatreniami zo strany ostatných veriteľov. Obec okrem toho v roku 2010 poskytla Willem II sumu vo výške 2,4 milióna EUR, viac ako dvojnásobok svojej pohľadávky voči Willem II za jeden ročný nájom. Obec vyžadovala, že by mal Willem II rokovať s ostatnými veriteľmi o očistení účtovnej súvahy, ale nestanovila pre takéto jednanie podmienky, ktoré by zodpovedali podmienkam jej zásahu. Argument, že profesionálny futbalový klub v konkurze by prišiel o licenciu a že obec by sa dostala do bezvýchodiskovej situácie so štadiónom, ktorý by bolo možné využívať na iné činnosti len za cenu výrazných investičných nákladov, tiež nie je presvedčivý. V prípade konkurzu mohol byť nástupnícky klub založený ako používateľ štadióna. Samozrejme by nemal možnosť priamo vstúpiť do profesionálnej futbalovej ligy, musel by začať v druhej najvyššej amatérskej lige. Mal by ale perspektívu využívať štadión a vrátiť sa v predvídateľnej budúcnosti do profesionálnej ligy, vďaka čomu by prispel k výnosom z prenájmu štadióna.
(12)

Preto je vhodné, aby Komisia vydala rozhodnutie týkajúce sa potreby nápravných opatrení, ktoré majú členské štáty prijať, aby zabezpečili, že ich vnútroštátne dozorné orgány navrhnú revidované výkonnostné ciele, ktoré sa budú zaoberať nezrovnalosťami zistenými v tomto rozhodnutí. Návrh na takéto nápravné opatrenia by sa mal vypracovať v súlade s článkom 15 ods. 4 vykonávacieho nariadenia (EÚ) č. 390/2013 a vzhľadom na identifikované príčiny nedostatkov a príslušné výkonnostné ciele pre celú Úniu. Podľa nariadenia (ES) č. 549/2004 a vykonávacieho nariadenia (EÚ) č. 390/2013 by mali príslušné členské štáty okrem prijatia nápravných opatrení oznámiť Komisii aj tie aspekty, ktoré poukazujú na ich súlad s týmto rozhodnutím. Oboje by sa mali Komisii oznámiť do dvoch mesiacov od oznámenia tohto rozhodnutia.
(10)

Preto je vhodné, aby Komisia vydala rozhodnutie týkajúce sa potreby nápravných opatrení, ktoré majú členské štáty prijať, aby zabezpečili, že ich vnútroštátne dozorné orgány navrhnú revidované výkonnostné ciele, ktoré sa budú zaoberať nezrovnalosťami zistenými v tomto rozhodnutí. Pokiaľ ide o oblasť nákladovej efektívnosti, návrh na takéto nápravné opatrenia by sa mal vypracovať v súlade s článkom 15 ods. 4 vykonávacieho nariadenia (EÚ) č. 390/2013 a vzhľadom na identifikované príčiny nedostatkov a príslušné výkonnostné ciele pre celú Úniu. Podľa nariadenia (ES) č. 549/2004 zahrnutého do dohody a vykonávacieho nariadenia (EÚ) č. 390/2013 by malo Švajčiarsko okrem prijatia nápravných opatrení oznámiť Komisii aj tie aspekty, ktoré poukazujú na ich súlad s týmto rozhodnutím. Oboje by sa mali Komisii oznámiť do dvoch mesiacov od oznámenia tohto rozhodnutia.
(7)

S cieľom zabrániť štrukturálnej duplicite vydávania varovaní a protichodným opatreniam by iné relevantné systémy včasného varovania a postupovania informácií zriadené podľa iných právnych ustanovení Únie alebo Zmluvy o Euratome mali mať možnosť využívať EWRS na prenos varovaní a informácií o udalostiach, ktoré predstavujú alebo môžu predstavovať závažné cezhraničné ohrozenie zdravia. Podmienkou tejto možnosti by malo byť, aby zapojenie iných systémov neohrozilo bezpečnosť EWRS, ako aj dodržanie uplatniteľných pravidiel ochrany osobných údajov. Navyše by EWRS mal byť kompatibilný so systémom dátových polí, pracovných postupov a prístupových práv všetkých iných systémov varovania a postupovania informácií, s ktorými je prepojený. IT aplikácia EWRS by sa mala prispôsobiť tak, aby sa umožnila takáto interoperabilita medzi rôznymi systémami varovania a postupovania informácií.
2.

Pred prijatím rozhodnutia o ďalšom predĺžení takejto kontroly na základe tohto odporúčania by dotknuté členské štáty mali uskutočniť výmenu názorov s príslušným členským štátom, resp. štátmi s cieľom zabezpečiť, aby sa kontrola vnútorných hraníc vykonávala len vtedy, keď sa to považuje za nevyhnutné a primerané. Dotknuté členské štáty by mali okrem toho v súlade s Kódexom schengenských hraníc zabezpečiť, aby sa kontrola vnútorných hraníc vykonávala len ako krajné opatrenie v prípade, keď nie je možné ten istý účinok dosiahnuť alternatívnymi opatreniami, a len na tých úsekoch vnútorných hraníc, kde sa to považuje za nevyhnutné a primerané. Dotknuté členské štáty by to mali zodpovedajúcim spôsobom oznámiť ostatným členským štátom, Európskemu parlamentu a Komisii.
(7)

Schopnosť overenia komerčnej služby by mala zvýšiť úroveň bezpečnosti a predovšetkým zabrániť riziku falšovania a podvodov. Na tento účel je nevyhnutné zaviesť do signálov družíc dodatočné prvky, aby sa používateľom zaručilo, že informácie, ktoré prijímajú, skutočne pochádzajú zo systému vytvoreného na základe programu Galileo a nie z neznámeho zdroja. Schopnosť overenia komerčnej služby by teda na jednej strane zahŕňala schopnosť overenia údajov súvisiacich s geolokalizáciou, ktorá bude zahrnutá v signáloch otvorenej bezplatnej služby, a na druhej strane by navyše na účely lepšej ochrany zahŕňala osobitnú identifikáciu signálov prostredníctvom načítavania šifrovaných kódov, ktoré by boli rovnako obsiahnuté v signáloch, ku ktorým by bol prístup spoplatnený.
(9)

Pri prešetrovaní nevyšli najavo žiadne skutočnosti svedčiace o tom, že by takéto ukončenie bolo proti záujmom Únie. Komisia preto dospela k názoru, že toto revízne prešetrovanie by sa malo ukončiť. Zainteresované strany boli náležite informované a mali možnosť predložiť pripomienky. Komisia však nedostala žiadne pripomienky, ktoré by podporovali záver, že by takéto ukončenie nebolo v záujme Únie.
(7)

V súlade s článkom 14 ods. 7 nariadenia (ES) č. 216/2008 rozhodnutie Komisie o tom, že členský štát môže udeliť navrhovanú odchýlku, musí byť oznámené všetkým členským štátom, ktoré budú takisto oprávnené uplatňovať dané opatrenie. Toto rozhodnutie by preto malo byť určené všetkým členským štátom. Opis tejto výnimky, ako aj k nej pripojené podmienky by mali ostatným členským štátom umožniť uplatňovať uvedené opatrenie, ak sa nachádzajú v rovnakej situácii, a to bez toho, aby si to vyžadovalo ďalšie rozhodnutie Komisie. Ak členské štáty uplatňujú toto opatrenie, mali by si v súlade s článkom 15 ods. 1 nariadenia (ES) č. 216/2008 vymieňať informácie o jeho uplatňovaní, keďže toto uplatňovanie môže mať vplyv aj mimo členských štátov, ktoré výnimku udelia.
(10)

Podľa hodnotenia odborného výboru pre drogovú závislosť WHO (ďalej len „odborný výbor“) je U-47700 [3,4-dichlór-N-[(1R,2R)-2-(dimetylamino)cyklohexyl]-N-metylbenzamid] zlúčenina, ktorú možno zneužívať podobným spôsobom a ktorá môže mať podobné negatívne účinky na zdravie ako kontrolované opioidy, ako je morfín a AH-7921, ktoré sú zaradené do Zoznamu I dohovoru o omamných látkach. Uvedená látka nemá žiadne zaznamenané terapeutické použitie a jej užívanie spôsobilo úmrtia. Existujú dostatočné dôkazy, že uvedená látka sa zneužíva alebo ju možno zneužívať, pričom sa môže stať verejným zdravotným a sociálnym problémom, čo si vyžaduje, aby podliehala medzinárodnej kontrole. V dôsledku toho WHO odporúča zaradiť látku U-47700 do Zoznamu I dohovoru o omamných látkach.
(4)

Dohoda by sa mala podpísať v mene Únie a niektoré ustanovenia dohody by sa mali predbežne vykonávať až do ukončenia postupov potrebných na jej uzavretie.
(4)

Látka MDMB-CHMICA je dostupná na trhu s drogami v Únii najmenej od augusta 2014 a bola zistená v 23 členských štátoch. Obvykle sa predáva ako produkt s komerčným názvom „legal high“ (legálna droga) v tzv. head shopoch, ako aj na internete ako legálna náhrada za marihuanu. Z dostupných informácií vyplýva, že látka MDMB-CHMICA vo forme prášku sa vyrába v chemických podnikoch so sídlom v Číne. Dováža sa do Únie, kde je buď spracovaná a balená ako komerčná zmes na fajčenie alebo predávaná vo forme prášku. Neexistujú žiadne informácie, ktoré by naznačovali výrobu látky MDMB-CHMICA v Únii.
(53)

Stanovený cieľ dane z reklamy je podporiť zásadu rozdelenia verejného finančného zaťaženia. Vzhľadom na tento cieľ sa Komisia domnieva, že všetky subjekty, ktoré podliehajú dani z reklamy, sú v porovnateľnej právnej a skutkovej situácii. V dôsledku toho, ak to nie je náležite odôvodnené, by sa so všetkými subjektmi malo zaobchádzať rovnako a mali by platiť rovnakú pomernú časť svojho obratu bez ohľadu na jeho úroveň. Komisia poznamenáva, že uplatňovanie jednej sadzby dane voči všetkým subjektom už má za následok, že subjekty s vyšším obratom prispievajú do štátneho rozpočtu viac ako tie, čo majú malý obrat. Maďarsko nepredložilo žiadny presvedčivý argument, ktorý by odôvodňoval diskrimináciu medzi týmito druhmi podnikov postupným uvalením úmerne vyššieho daňového zaťaženia na tých, čo majú vyšší obrat z reklamy. Maďarsko preto zámerne navrhlo daň z reklamy tak, aby svojvoľne zvýhodnilo niektoré podniky, a to tie, ktoré majú nižšiu úroveň obratu (čiže menšie podniky) a znevýhodnilo iné, a síce väčšie podniky (13).
(19)

Zatiaľ čo oslobodenie týchto strán od rozšíreného cla povolené v súlade s článkom 7 ods. 1 nariadenia o oslobodení sa nemení, údaje týchto strán by sa mali aktualizovať. Tabuľka 2 Doplnkový kód TARIC Predchádzajúce údaje Zmena A662 Credat Industries a. s., V. Palkovicha 19 SK-946 03 Kolárovo, Slovensko Adresa spoločnosti sa zmenila na: „Priemyselný areál 3415 SK-946 03 Kolárovo, Slovensko“ A247 AT Zweirad GmbH, Boschstrasse 18, DE-48341 Altenberge, Nemecko Adresa spoločnosti sa zmenila na: „Zur Steinkuhle 2, DE-48341 Altenberge, Nemecko“ A995 Planet X Ltd, Unit 6, Ignite Business Park, Magna Way, Rotherham GB-S60 1FD, Spojené kráľovstvo Adresa spoločnosti sa zmenila na: „Unit 38-41, Aldwarke Wharfe Business Park, Waddington Way, Rotherham, South Yorkshire GB-S65 3SH, Spojené kráľovstvo“ A542 Biuro Ekonomiczno-Handlowe Jan Zasada, ul. Fabryczna 6, PL-98-300 Wieluń, Poľsko Názov a právna forma spoločnosti sa zmenili na: „Biuro Ekonomiczno-Handlowe Jan Zasada Sp. z o.o.“ 8983 Mara Cicli SRL, Via della Pergola 5, IT-21052 Busto Arsizio (VA), Taliansko Názov, právna forma a adresa spoločnosti sa zmenili na: „Mandelli SPA Via Tommaso Grossi 5, IT-20841 Carate Brianza (MB), Taliansko“ A605 Bohemia Bike a. s., Okružní 697, CZ-370 01 České Budějovice, Česká republika Adresa spoločnosti sa zmenila na „Na Pankráci 1724/129 Nusle CZ-140 00 Praha 4, Česká republika“
Odhad pomocou materiálovej bilancie na základe vylučovania a celkového obsahu dusíka (alebo amoniakálneho dusíka) prítomného v jednotlivých etapách spracovania hnoja.

Odhad emisií amoniaku je založený na množstve vylúčeného dusíka podľa jednotlivých kategórií zvierat s využitím prietoku celkového dusíka (alebo celkového amoniakálneho dusíka – TAN) a koeficientov volatilizácie (VC) v jednotlivých etapách spracovania hnoja (ustajnenie, skladovanie, aplikácia do pôdy). Tieto rovnice sa uplatňujú pri jednotlivých etapách spracovania hnoja: Ehousing = Nexcreted · VChousing Estorage = Nstorage · VCstorage Espreading = Nspreading · VCspreading kde: E predstavuje ročnú emisiu NH3 z ustajnenia zvierat, uskladnenia hnoja alebo aplikácie hnoja do pôdy (napr. v kg NH3 na miesto pre zviera a rok). N je celkové ročné množstvo dusíka alebo amoniakálneho dusíka vylúčené, uskladnené alebo aplikované do pôdy (napr. v kg N na miesto pre zviera a rok). V prípade potreby možno zohľadniť zvýšené hodnoty dusíka (napr. v súvislosti s podstielkou alebo recykláciou pracích kvapalín) a/alebo straty dusíka (napr. v súvislosti so spracovaním hnoja). VC je koeficient volatilizácie (bezrozmerný, v súvislosti so systémom ustajnenia, skladovania hnoja alebo aplikácie hnoja do pôdy), ktorý vyjadruje podiel celkového dusíka alebo celkového amoniakálneho dusíka emitovaného do vzduchu. Koeficienty volatilizácie sú odvodené z meraní navrhnutých a uskutočnených podľa vnútroštátneho alebo medzinárodného protokolu (napr. protokolu VERA) s validáciou pre farmu s identickým typom techniky a podobnými klimatickými podmienkami. Informácie na odvodenie koeficientov volatilizácie je prípadne možné prevziať z európskych alebo iných medzinárodne uznávaných usmernení. V rámci materiálovej bilancie sa obzvlášť zohľadňujú akékoľvek podstatné zmeny druhu hospodárskych zvierat chovaných na farme a/alebo techník používaných na ustajnenie, skladovanie alebo aplikáciu do pôdy.
—

že je potrebné posilniť sledovanie RĽZ počas konfliktov a po nich, a to aj poskytovaním pomoci pre budovanie kapacít, na účely identifikácie a zastavenia toku nedovolených RĽZ do zón, v ktorých prebiehajú konflikty, a do zón, v ktorých prebehli konflikty, a poskytnutia včasného varovania pred destabilizačnými tokmi takýchto zbraní, ako aj predchádzania konfliktom;
(322)

Po tretie, a čo je najdôležitejšie, Komisia uvádza, že ak by sa prijali tvrdenia Holandska, odchodné riziko ktorejkoľvek spoločnosti v skupine by sa mohlo vylúčiť prostredníctvom vnútroskupinového prerozdelenia rizík jednoducho prostredníctvom zmluvy. Spoločnosť, ktorá napríklad prijíma všetky strategické rozhodnutia v mene skupiny, najmä rozhodnutia v oblasti investícií a výskumu a vývoja, čo by by bolo v zásade považované za zložitú činnosť viažucu na seba podnikateľské riziko, by sa mohla považovať za nízkorizikovú a podľa toho by sa zdaňovala, pokiaľ by sa uzatvorila vnútroskupinová zmluva, v ktorej by sa stanovil jej príjem na ktorejkoľvek náhodnej úrovni prevádzkových nákladov a zvyšný zisk by sa presunul na ktorúkoľvek inú spoločnosť v skupine. Prijatím tohto tvrdenia by uplatňovanie princípu nezávislého vzťahu pri oceňovaní vnútroskupinových transakcií stratilo zmysel, lebo zmluvné mechanizmy by sa považovali za nástroj, ktorý prekoná hospodársku skutočnosť.
(8)

Navrhovaná iniciatíva občanov s názvom „Občianstvo EÚ pre Európanov: zjednotení v rozmanitosti napriek princípom ius soli a ius sanguinis“ by sa preto mala zaregistrovať. Pre navrhovanú iniciatívu občanov by sa mali zbierať vyhlásenia o podpore – za predpokladu, že jej cieľom je predloženie návrhu právneho aktu Únie na účely uplatňovania zmlúv, ktorý by upravoval práva štátnych príslušníkov tretích krajín, ktorí sa oprávnene zdržiavajú v niektorom z členských štátov, vrátane podmienok ich voľného pohybu a pobytu v ostatných členských štátoch EÚ a ktorý by najmä udeľoval občanom štátu, ktorý vystúpil z Únie podľa článku 50 Zmluvy o EÚ, určité práva, podobné tým, ktoré sú spojené s občianstvom Únie,
(4)

V prípade výrobkov patriacich do položiek 2914 a 2915 harmonizovaného systému dovezených do EÚ v období od 1. júla 2014 do 30. júna 2015, by sa lehota na predkladanie mala predĺžiť na tri roky, aby sa zohľadnili zmeny špecifických pravidiel pôvodu pre uvedené výrobky so spätnou účinnosťou.